**ยุทธศาสตร์ที่ 3**

**พัฒนาระบบบริการวิชาการและถ่ายทอดเทคโนโลยีเพื่อเสริมสร้างความเข้มแข็ง**

**ของชุมชนท้องถิ่นอย่างยั่งยืน**

**กองนโยบายและแผน**

**กลยุทธ์ที่ : 3.1.2 ยกระดับเศรษฐกิจฐานรากบนหลักปรัชญาของเศรษฐกิจพอเพียง**

|  |  |
| --- | --- |
| **ตัวชี้วัดที่ 1** | จำนวนผลิตภัณฑ์จากชุมชนท้องถิ่นที่ได้รับการพัฒนาเพื่อเพิ่มมูลค่าและสร้างรายได้  |
| **หน่วยวัด**: ผลิตภัณฑ์ | **ปีที่ใช้ในการจัดเก็บข้อมูล :** ปีงบประมาณ พ.ศ.2569  |
| ผู้กำกับ: รองอธิการบดีด้านวิจัยฯผู้ดูแล/ผู้ดำเนินการ: ผอ.สถาบันวิจัยฯ/ผอ.กองแผนฯ/คณบดีทุกคณะผู้จัดเก็บข้อมูล: รองผอ.สถาบันวิจัยฯ |

**คำอธิบาย**:

 ผลิตภัณฑ์จากชุมชนท้องถิ่นที่ได้รับการพัฒนา หมายถึง สินค้าหรือบริการที่มีต้นกำเนิดจากชุมชนท้องถิ่น ใช้วัตถุดิบหรือภูมิปัญญาท้องถิ่น และได้รับการพัฒนาปรับปรุงโดยมหาวิทยาลัยผ่านกระบวนการวิจัย การออกแบบ การพัฒนาคุณภาพ การสร้างแบรนด์ การจัดทำบรรจุภัณฑ์ การพัฒนาช่องทางการตลาด หรือการสร้างมาตรฐานผลิตภัณฑ์ เพื่อเพิ่มมูลค่าทางเศรษฐกิจและสร้างรายได้ให้กับชุมชน ผลิตภัณฑ์ต้องมีการจำหน่ายจริง สร้างรายได้ให้กับชุมชน และมีผลการประเมินความพึงพอใจจากผู้บริโภค รวมทั้งมีศักยภาพในการแข่งขันในตลาดและสามารถขยายการผลิตได้อย่างยั่งยืน

**สูตรการคำนวณ :**

จำนวนผลิตภัณฑ์จากชุมชนท้องถิ่นที่ได้รับการพัฒนาเพื่อเพิ่มมูลค่าและสร้างรายได้ในปีงบประมาณ

**เกณฑ์การประเมิน :** ช่วงปรับเกณฑ์การให้คะแนน +/- 3 ผลิตภัณฑ์ต่อ 1 คะแนน โดยกำหนดเกณฑ์การให้คะแนน ดังนี้

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| 15-17 ผลิตภัณฑ์ | 18-23 ผลิตภัณฑ์ | 24-29 ผลิตภัณฑ์ | 30-35 ผลิตภัณฑ์ | ผลิตภัณฑ์ 30 ชิ้นขึ้นไป |

**ข้อมูล/หลักฐานที่ต้องรายงาน** :

* รายชื่อผลิตภัณฑ์พร้อมรายละเอียดการพัฒนา
* เอกสารประกอบการพัฒนาผลิตภัณฑ์ (ก่อน-หลัง)
* หลักฐานการเพิ่มขึ้นของมูลค่าหรือรายได้
* แบบประเมินความพึงพอใจของผู้บริโภค
* ภาพถ่ายผลิตภัณฑ์และกิจกรรมพัฒนา

|  |  |
| --- | --- |
| **ตัวชี้วัดที่ 2** | จำนวนชุมชนที่ได้รับการพัฒนาให้นำประเด็น Soft Power ท้องถิ่นสู่การยกระดับเศรษฐกิจสร้างสรรค์  |
| **หน่วยวัด** : ชุมชน | **ปีที่ใช้ในการจัดเก็บข้อมูล :** ปีงบประมาณ พ.ศ.2569  |
| ผู้กำกับ: รองอธิการบดีด้านวิจัยฯผู้ดูแล/ผู้ดำเนินการ: ผอ.สถาบันวิจัยฯ/คณบดีคณะมนุษยศาสตร์ฯผู้จัดเก็บข้อมูล: รองคณบดีคณะมนุษยศาสตร์ฯ |

**คำอธิบาย**:

 ชุมชนที่ได้รับการพัฒนาด้าน Soft Power ท้องถิ่น หมายถึง ชุมชนที่ได้รับการสนับสนุนจากมหาวิทยาลัยในการพัฒนาและยกระดับจุดเด่นทางวัฒนธรรม ประเพณี ภูมิปัญญา ศิลปะ หรือวิถีชีวิตท้องถิ่นให้กลายเป็นแหล่งดึงดูดใจและสร้างมูลค่าทางเศรษฐกิจ โดยผ่านกระบวนการวิจัย การออกแบบประสบการณ์ การพัฒนาผลิตภัณฑ์วัฒนธรรม การสร้างเรื่องราว (Storytelling) การพัฒนาการท่องเที่ยวเชิงวัฒนธรรม การสร้างแบรนด์ชุมชน และการพัฒนาขีดความสามารถของคนในชุมชนให้สามารถสร้างรายได้จาก Soft Power ท้องถิ่นได้อย่างยั่งยืน ชุมชนต้องมีการดำเนินกิจกรรมต่อเนื่องและแสดงให้เห็นถึงการเพิ่มขึ้นของรายได้และจำนวนนักท่องเที่ยวหรือผู้สนใจ

**สูตรการคำนวณ :**

จำนวนชุมชนที่ได้รับการพัฒนาให้นำประเด็น Soft Power ท้องถิ่นสู่การยกระดับเศรษฐกิจสร้างสรรค์ในปีงบประมาณ

**เกณฑ์การประเมิน :** ช่วงปรับเกณฑ์การให้คะแนน +/- 1 ชุมชนต่อ 1 คะแนน โดยกำหนดเกณฑ์การให้คะแนน ดังนี้

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| - ชุมชน | 1 ชุมชน | 2 ชุมชน | 3 ชุมชน | 4 ชุมชน |

**ข้อมูล/หลักฐานที่ต้องรายงาน** :

* รายชื่อและข้อมูลพื้นฐานของชุมชนที่เข้าร่วม
* หลักฐานการจัดกิจกรรมส่งเสริม Soft Power
* ข้อมูลรายได้ของชุมชนจากกิจกรรม Soft Power
* รายงานจำนวนนักท่องเที่ยวหรือผู้เข้าร่วมกิจกรรม
* ภาพถ่ายการจัดกิจกรรมและผลิตภัณฑ์วัฒนธรรม
* รายงานผลกระทบทางเศรษฐกิจและสังคม

|  |  |
| --- | --- |
| **ตัวชี้วัดที่ 4** | จำนวนวิสาหกิจชุมชนและผู้ประกอบการที่ได้รับการพัฒนาและมีรายได้เพิ่มขึ้น  |
| **หน่วยวัด** : แห่ง | **ปีที่ใช้ในการจัดเก็บข้อมูล :** ปีงบประมาณ พ.ศ. 2569  |
| ผู้กำกับ: รองอธิการบดีด้านวางแผนฯ/รองอธิการบดีด้านวิจัยฯผู้ดูแล/ผู้ดำเนินการ: ผอ.สถาบันวิจัยฯ/ผอ.กองแผนฯ /คณบดีทุกคณะผู้จัดเก็บข้อมูล: รอง ผอ.สถาบันวิจัยฯ/หัวหน้างานกองแผนฯทุกคน |

**คำอธิบาย**:

 ตัวชี้วัดนี้วัดจำนวนวิสาหกิจชุมชนและผู้ประกอบการรายย่อยที่ได้รับการสนับสนุนและพัฒนา จากมหาวิทยาลัย ทำให้สามารถเพิ่มรายได้ได้อย่างชัดเจนและยั่งยืน การพัฒนาอาจรวมถึงการให้คำปรึกษาด้านการบริหารจัดการ การตลาด เทคโนโลยี การเงิน การพัฒนาผลิตภัณฑ์ การยกระดับคุณภาพ หรือการสร้างเครือข่าย วิสาหกิจและผู้ประกอบการที่นับรวมต้องแสดงให้เห็นถึงการเพิ่มขึ้นของรายได้ อย่างน้อยร้อยละ 10 เมื่อเปรียบเทียบกับก่อนการพัฒนา โดยมีการติดตามและบันทึกข้อมูลอย่างเป็นระบบ รวมทั้งมีการประเมินความยั่งยืนของการดำเนินธุรกิจ

**สูตรการคำนวณ :**

 จำนวนวิสาหกิจชุมชนและผู้ประกอบการที่ได้รับการพัฒนาและมีรายได้เพิ่มขึ้น อย่างน้อยร้อยละ 10 ในปีงบประมาณ

**เกณฑ์การประเมิน :** ช่วงปรับเกณฑ์การให้คะแนน +/- 1 แห่งต่อ 1 คะแนน โดยกำหนดเกณฑ์การให้คะแนน ดังนี้

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| ได้รับการพัฒนา1 แห่ง | ได้รับการพัฒนา1 แห่ง และมีรายได้เพิ่มขึ้น | ได้รับการพัฒนา2 แห่ง และมีรายได้เพิ่มขึ้น | ได้รับการพัฒนา3 แห่ง และมีรายได้เพิ่มขึ้น | ได้รับการพัฒนา3 แห่ง และมีรายได้เพิ่มขึ้นร้อยละ 10 ขึ้นไป |

**ข้อมูล/หลักฐานที่ต้องรายงาน** :

* ข้อมูลพื้นฐานของวิสาหกิจชุมชนและผู้ประกอบการ
* แผนการพัฒนาและกิจกรรมที่ดำเนินการ
* ข้อมูลรายได้ก่อนและหลังการพัฒนา
* รายงานการประเมินผลการดำเนินงาน

|  |  |
| --- | --- |
| **ตัวชี้วัดที่ 5** | ร้อยละรายได้จากการบริการวิชาการและบริหารสินทรัพย์ที่เพิ่มขึ้น  |
| **หน่วยวัด** : ร้อยละ | **ปีที่ใช้ในการจัดเก็บข้อมูล :** ปีงบประมาณ พ.ศ. 2569  |
| ผู้กำกับ: รองอธิการบดีด้านวางแผนฯ/รองอธิการบดีด้านวิจัยฯผู้ดูแล/ผู้ดำเนินการ: ผอ.สถาบันวิจัยฯ/ผอ.กองแผนฯ /คณบดีทุกคณะผู้จัดเก็บข้อมูล: รอง ผอ.สถาบันวิจัยฯ/รองคณบดีทุกคณะ |

**คำอธิบาย**:

 ตัวชี้วัดนี้วัดการเพิ่มขึ้นของรายได้ที่เกิดจากการให้บริการทางวิชาการแก่ชุมชนและสังคม รวมทั้ง การบริหารจัดการสินทรัพย์ของมหาวิทยาลัยให้เกิดประโยชน์และรายได้สูงสุด การบริการวิชาการรวมถึง การฝึกอบรม การให้คำปรึกษา การวิจัยเพื่อชุมชน การพัฒนาผลิตภัณฑ์ และบริการทดสอบ ส่วนการบริหารสินทรัพย์รวมถึงการใช้ประโยชน์จากอาคาร สถานที่ อุปกรณ์ และทรัพย์สินทางปัญญาของมหาวิทยาลัย เปรียบเทียบกับรายได้ฐานในปีที่ผ่านมา โดยคำนวณจากการเพิ่มขึ้นของรายได้รวมในแต่ละประเภทบริการ

**สูตรการคำนวณ :**

ร้อยละรายได้จากการบริการวิชาการและบริหารสินทรัพย์ที่เพิ่มขึ้น =

[(รายได้จากการบริการวิชาการและบริหารสินทรัพย์ปีปัจจุบัน – รายได้จากการบริการวิชาการและบริหารสินทรัพย์ปีที่ผ่านมา) รายได้จากการบริการวิชาการและบริหารสินทรัพย์ปีที่ผ่านมา] × 100

**เกณฑ์การประเมิน :** ช่วงปรับเกณฑ์การให้คะแนน +/- ร้อยละ 1 ต่อ 1 คะแนน โดยกำหนดเกณฑ์

การให้คะแนน ดังนี้

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| ร้อยละ 6 | ร้อยละ 7 | ร้อยละ 8 | ร้อยละ 9 | ร้อยละ 10 ขึ้นไป |

**ข้อมูล/หลักฐานที่ต้องรายงาน** :

* รายงานรายได้จากการบริการวิชาการและบริหารสินทรัพย์
* สัญญาและข้อตกลงการให้บริการ
* รายงานการเงินและการบัญชี
* รายการสินทรัพย์ที่ใช้ในการสร้างรายได้

|  |  |
| --- | --- |
| **ตัวชี้วัดที่ 6** | ร้อยละโครงการด้านการบริการวิชาการหรือโครงการที่ตอบสนองต่อการพัฒนาเชิงพื้นที่ (Area Based)  |
| **หน่วยวัด** : ร้อยละ | **ปีที่ใช้ในการจัดเก็บข้อมูล :** ปีงบประมาณ พ.ศ. 2569  |
| ผู้กำกับ: รองอธิการบดีด้านวางแผนฯ/รองอธิการบดีด้านวิจัยฯผู้ดูแล/ผู้ดำเนินการ: ผอ.สถาบันวิจัยฯ/ผอ.กองแผนฯ /คณบดีทุกคณะผู้จัดเก็บข้อมูล: รอง ผอ.สถาบันวิจัยฯ/หัวหน้างานกองแผนฯทุกคน |

**คำอธิบาย**:

 ตัวชี้วัดนี้วัดสัดส่วนของโครงการบริการวิชาการที่มุ่งเน้นการพัฒนาเชิงพื้นที่ (Area Based Development) โดยคำนึงถึงศักยภาพ ความต้องการ และบริบทเฉพาะของแต่ละพื้นที่ในเขตบริการของมหาวิทยาลัย โครงการที่นับรวมต้องมีการศึกษาและวิเคราะห์ข้อมูลพื้นที่อย่างลึกซึ้ง ระบุปัญหาและความต้องการเฉพาะของชุมชนในพื้นที่นั้น ๆ มีการออกแบบกิจกรรมที่เหมาะสมกับบริบทท้องถิ่น มีการมีส่วนร่วมของชุมชนตั้งแต่การวางแผนจนถึงการดำเนินงาน และสามารถสร้างผลกระทบเชิงบวกที่ยั่งยืนต่อพื้นที่เป้าหมาย โดยเปรียบเทียบกับจำนวนโครงการบริการวิชาการทั้งหมดที่ดำเนินการในปีงบประมาณนั้น

**สูตรการคำนวณ :**

ร้อยละโครงการด้านการบริการวิชาการหรือโครงการที่ตอบสนองต่อการพัฒนาเชิงพื้นที่ (Area Based) =

(จำนวนโครงการด้านการบริการวิชาการที่ตอบสนองต่อการพัฒนาเชิงพื้นที่ / จำนวนโครงการด้านการบริการ

 วิชาการทั้งหมด) × 100

**เกณฑ์การประเมิน :** ช่วงปรับเกณฑ์การให้คะแนน +/- ร้อยละ 2 ต่อ 1 คะแนน โดยกำหนดเกณฑ์การให้คะแนน ดังนี้

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| ร้อยละ 82 | ร้อยละ 84 | ร้อยละ 86 | ร้อยละ 88 | ร้อยละ 90 ขึ้นไป |

**ข้อมูล/หลักฐานที่ต้องรายงาน** :

* รายชื่อและรายละเอียดโครงการบริการวิชาการทั้งหมด
* การจำแนกโครงการตามลักษณะการพัฒนาเชิงพื้นที่
* รายงานการศึกษาข้อมูลพื้นที่และความต้องการชุมชน
* หลักฐานการมีส่วนร่วมของชุมชนในโครงการ
* รายงานการประเมินผลกระทบต่อพื้นที่เป้าหมาย